section_heading: Film i televizijska karijera
paragraph_text: Alicia i njen dugogodišnji menadžer Jeff Robinson potpisali su ugovor radi razvijanja igranih filmova i animacijskih projekata s Disneyjem. Njihov prvi film, remake verzija komedije Bell, Book and Candle iz 1958. godine, u glavnoj će ulozi imati Aliciu kao vješticu koja čara ljubavnu čaroliju kako bi privukla zaručnika protivnice. Alicia i Jeff također su osnovali televizijsku produkcijsku kuću imena Big Pita. Njihov prvi projekt bit će televizijska serija CW Networka inspirirana Alicinim iskustvima u odrastanju kao birasno dijete u New Yorku. Alicia će biti izvršna producentica nadolazeče dramske serije. Naslov i dan emitiranja nisu poznati. Alicia i Jeff izjavili su kako će u njihovoj producentskoj kući razvijati igrane i animacijske projekte te da će Alicia sudjelovati kao producentica, glumica i upraviteljica glazbe.